જઈશું. આ તમામ ગામોની જમીન નર્મદા કમાન્ડ એરિયાની છે. ૨૦૧૦માં અહીં નર્મદાનું પાણી પહોંચાડવાનું હતું. અહીંની વલ્લભીપુર કેનાલ ૨૦૦૧થી તૈયાર છે. અહીંથી નર્મદાનું પાણી દરિયામાં વહી જાય છે પણ સર ઊભું કરવાનું હોવાથી તમામ ૨૨ ગામોને નર્મદાનાં પાણીથી વંચિત કરાયાં છે. નર્મદા ડેમ અંગે નેશનલ ગ્રીન ટ્રિબ્યુનલ અને સુપ્રીમ કોર્ટે ચુકાદો આપ્યો હતો તેમાં ભાલને નર્મદાનું પાણી આપવાનો ઉલ્લેખ છે છતાં માત્ર સરના કારણે અમને કેનાલનું પાણી અપાતું નથી. વલ્લભીપુર કેનાલ જ ભાલ વિસ્તારની ફળદ્રુપ પણ પાણીની અછતવાળી જમીનને વધુ પોષણ મળે અને વધુ પાક લઈ શકાય તે હેતુથી તૈયાર કરાઈ હતી. હવે જો સરના કારણે આ કેનાલનું પાણી ભાલનાં આ ગામોને કાયમ માટે મળતું બંધ કરાય તો પછી કરોડોના ખર્ચે તૈયાર કરાયેલી આ કેનાલનો કોઈ મતલબ રહેતો નથી. અત્યારે અહીં ૨૦૦૫થી સતત ચોવીસે કલાક નર્મદાનું પાણી દરિયામાં વહી જાય છે. અગાઉ સનત મહેતાના નેતૃત્વમાં અમે આ મામલે લડત આપેલી જેથી નર્મદાનું પાણી મળતું થયેલું. જોકે તેમના અવસાન પછી ફરીથી ૨૦૧૫માં અમને ડિ કમાન્ડ કરાયા. હાલના ચીફ સેક્રેટરી જે.એન.સિંઘ જ્યારે નર્મદા નિગમના એમ.ડી. હતા ત્યારે તેમણે એક માસમાં અમને નર્મદાનું પાણી આપવાનું વચન આપ્યું હતું. પણ હજુ સુધી કંઈ થયું નથી. ”